**Բսոսի մետաքսի թանգարան** (արաբ․՝ متحف الحرير بسوس‎‎), թանգարան Բսոս գյուղում, Լիբանանի Վադի Չահրոուրի մոտ, տեղակայված է Բեյրութից շուրջ 15 կիլոմետր դեպի արևելք։

Պատմություն
-----------

Շենքն ի սկզբանե կառուցվել է Ֆայադների ընտանիքի կողմից և ղեկավարվել է որպես մետաքսի գործարան 1901-1954 թվականներին։ 1990 թվականին կարճ ժամանակով գործարանը և հողերը գրավվել են Սիրիական բանակի կողմից։

Այն վերակառուցվել է սեփականտերներ Ջորջ և Ալեքսանդրիա Ասեիլիների կողմից, Ջին-Լուի Մանջի օգնությամբ և ծառայել է որպես թանգարան։ Թանգարանը բացվել է 2000 թվականին և ցուցադրում է Լիբանանի մետաքսի 1500 տարվա արտադրության պատմությունը, որն ավարտվել է այն ժամանակ, երբ մետաքսի վերջին գործարանը փակվել է 1970-ական թվականներին։

Տիերի Հուաուն և Ֆրանսիս Լե Նոբլ Փրեդայնը Փարիզից մեծ դեր են խաղացել շինության այգիների վերակառուցման մեջ։ Լե Նոբլը Մադագասկարից բերել է վայրի մետաքս և Մոնա Սադեր Այսայի հետ միասին օգնել է հիմնադրել aMED` Հիշատակի և զարգացման միությունը։ Լայելի գյուղատնտեսական լիցեյի ուսանողները և Միությունը պատասխանատու են եղել շատ բնապահպանական նախագծերի համար Բսոս գյուղում և սոճու անտառների համար` Բեյրութի շրջակայքում։ Ճարտարապետ Ժակ Աբու Խալեդը, Սամի Ֆեղալիի վերահսկողությամբ պատասխանատու են եղել շինությունը թանգարանի վերածելու համար։

Ցուցադրություններ
-----------------

Մետաքսի թանգարանի մշտական հավաքածուի մի մասը ներառում են թթենու ապրող մետաքսագործներ։ Ցուցանմուշները ցուցադրում են մետաքսի որդի ծնվելու պրոցեսը, այնուհետև մետաքսի արտադրությունը և գործելու բոլոր մյուս փուլերը։ Նաև ցուցադրվում են տանը պատրաստված ավարտուն մետաքսե արտադրանքներ, ինչպիսիք են լիբանանական ավանդական երեկոյան զգեստներ և մետաքսե տաբատներ, որոնք կրել են արքայադուստրերը 19-րդ դարում։ Թանգարանի մի բաժինը նվիրված է արևելյան մետաքսին և ոսկուն, մյուս բաժնում պահվում են Հալեպից Բագս Անտակի ընտանիքի գանձերը, որոնք թվագրվում են 19-րդ դարով և 20-րդ դարի սկզբով։

Թանգարանի այցելուները կարող են նաև տեսնել գյուղացիների նկարներ, որոնք աշխատում են մետաքսի արտադրության վրա և մետաքսի որդեր են հավաքում։

Թանգարանը պարբերաբար կազմակերպում է ժամանակավոր ցուցադրություններ։ Օրինակ, նախկինում այն ժամանակավոր ցուցադրություն էր ունենում շուրջ վեց ամսով, հիմնականում` մայիսից մինչև հոկտեմբեր` ցուցադրելով մետաքս և գործվածքներ Կամբոջայից, Լաոսից և Վիետնամից, ինչպես նաև` մետաքսի մասնավոր հավաքածուներ Մետաքսի ճանապարհից, այդ թվում` Չինաստանից, Ճապոնիայից և Միջին Արևելքից։ Թանգարանը նաև ցուցադրել է ցեղական զգեստների` Էրիկ Բուդոյի և Թերեզա Կոլեմանի մասնավոր հավաքածուները։

Ծանոթագրություններ
------------------

1. ↑  Dalila Mahdawi (2008 թ․ հուլիսի 21). "Bsous museum highlights Lebanon's history as major silk producer". The Daily Star. Retrieved 2010 թ․ փետրվարի 5.
2. 1 2 3  "Welcome to the Silk Museum and its Gardens". Discover Lebanon. Retrieved 2010 թ․ փետրվարի 5.
3. 1 2 3 4  "Silk Museum in Bsous". Army Magazine (Lebanon). No. 228 - June 2004. Retrieved 2010 թ․ հունվարի 5.
4. ↑  Linda Dahdah (2004 թ․ մայիսի 28). "Bsous museum offers journey into Lebanon's silk heritage". Retrieved 2010 թ․ փետրվարի 5.
5. ↑  "Books: Maya Zankoul". Time Out Beirut. Issue no. 14. Արխիվացված է the original 2013 թ․ դեկտեմբերի 24-ին. Retrieved 2010 թ․ հունվարի 5.
6. ↑  Nicolas Tohme (2009 թ․ մայիսի 11). "Museum salutes the image of the silk industry extinct in Lebanon". Al Jazeera. Retrieved 2010 թ․ հունվարի 7.
7. ↑  "Exhibitions". The Silk Museum. Արխիվացված է the original 2016 թ․ մարտի 3-ին. Retrieved 2010 թ․ փետրվարի 5. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* The Silk Museum Archived 2016-03-03 at the Wayback Machine. website for the museum in Bsous
* Silk Museum, Bsous, Lebanon, pictures of the museum and its grounds on Archnet
* Photographs of the museum